CELEX: 22021D2213
Language: ro
Date: 2021-11-26 00:00:00
Title: Recomandarea nr. 1/2021 a Consiliului de asociere UE-Egipt din 26 noiembrie 2021 de aprobare a prelungirii valabilității priorităților parteneriatului UE-Egipt [2021/2213]

14.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 447/8
               
            
         RECOMANDAREA nr. 1/2021 A CONSILIULUI DE ASOCIERE UE-EGIPT
         din 26 noiembrie 2021
         de aprobare a prelungirii valabilității priorităților parteneriatului UE-Egipt [2021/2213]
         CONSILIUL DE ASOCIERE UE-EGIPT,
         având în vedere Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Arabă Egipt, pe de altă parte,
         întrucât:
         
                     (1)
                  
                  
                     Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Arabă Egipt, pe de altă parte (1) (denumit în continuare „acordul”), a fost semnat la 25 iunie 2001 și a intrat în vigoare la 1 iunie 2004.
                  
               
                     (2)
                  
                  
                     În temeiul articolului 76 din acord, Consiliul de asociere poate face recomandări.
                  
               
                     (3)
                  
                  
                     Articolul 86 din acord prevede că părțile urmează să ia toate măsurile generale sau specifice necesare pentru îndeplinirea obligațiilor care le revin în conformitate cu acordul și să se asigure că obiectivele stabilite în acord sunt îndeplinite.
                  
               
                     (4)
                  
                  
                     În cadrul Consiliului de asociere din 25 iulie 2017, Uniunea Europeană și Egiptul au convenit asupra priorităților parteneriatului, astfel cum sunt stabilite în Recomandarea nr. 1/2017 a Consiliului de asociere (2), pentru a orienta parteneriatul pe perioada 2017-2020.
                  
               
                     (5)
                  
                  
                     În urma unei scrisori din partea Uniunii Europene, cele două părți au convenit asupra prelungirii valabilității priorităților parteneriatului UE-Egipt ca document de orientare pentru consolidarea parteneriatului, până la adoptarea unor noi priorități actualizate ale parteneriatului.
                  
               
                     (6)
                  
                  
                     Articolul 10 din Regulamentul de procedură al Consiliului de asociere prevede posibilitatea de a adopta recomandări prin procedură scrisă în perioada dintre reuniuni, în cazul în care ambele părți convin astfel,
                  
               RECOMANDĂ:
         
            Articolul 1
            Consiliul de asociere recomandă, prin procedură scrisă, ca valabilitatea priorităților parteneriatului UE-Egipt adoptate în cadrul Consiliului de asociere UE-Egipt din 25 iulie 2017 să se prelungească până la adoptarea de către Consiliul de asociere a unor noi priorități actualizate ale parteneriatului.
         
         
            Articolul 2
            Prezenta recomandare intră în vigoare la data adoptării.
         
         
            Adoptată la Bruxelles, 26 noiembrie 2021.
            
               
                  Pentru Consiliul de asociere UE-Egipt
               
               
                  Președintele
               
               Sameh Hassan SHOUKRY
            
         
         
            (1)  JO L 304, 30.9.2004, p. 39.
         
            (2)  Recomandarea nr. 1/2017 a Consiliului de asociere UE-Egipt din 25 iulie 2017 de aprobare a priorităților parteneriatului UE-Egipt (JO L 255, 3.10.2017, p. 26).